Soektog na Stellenbosch-transitorowers | Maroela Media
Die vermeende transitorowers het kontant gebuit en van die toneel gevlug (Foto: Verskaf)
Die polisie in Stellenbosch is op soek na 'n groep gewapende mans wat in Maart glo 'n geldwa by 'n sentrum in die dorp beroof het.
Volgens Zinzi Hani, woordvoerder van die Valke, het veiligheidswagte op 2 Maart by die Stelmark-sentrum kontant van die geldwa na 'n kitsbank gelaai toe die onbekende aantal gewapende mans hulle konfronteer. Die mans het dieselfde uniform as die wagte aangehad.
"Die wagte is gedwing om die gepantserde voertuig se kluis oop te maak. Die verdagtes het die wagte se hande met kabeltoue vasgemaak," bevestig Hani.
"Die wagte het in die proses ligte beserings opgedoen."
Die vermeende transitorowers het kontant gebuit en van die toneel gevlug.
"Enigiemand met meer inligting wat tot die inhegtenisneming van die verdagtes kan lei, kan die ondersoekbeampte, sers. Nandipha Dayimani, by 079 498 6656 bel."
Ook maar n rukkie geneem om die foto te publiseer en publiek se hulp te vra. Is daar so n groot tekort aan ondersoekbeamptes?
Hoekom nou hulp vra as die voorval al 6 maande terug gebeur het?
Nogal snaaks hoe gereeld en vinnig hierdie voertuie beroof word. Is daar nog nooit enige manier gevind om hulle roof bestand te maak nie. Die persone wat elke dag moet uitgaan in daardie voertuie moet seker vreesbevange wees.